ÚJ BARLANG FAJNORÁCI KÖZSÉG HATÁRÁBAN. 
Irta: WATTENwYL LIPÓTNÉ báróné. 
A nyitramegyei Verbó községtől északnyugatra, a Brezova felé 
vezető út mentén, körülbelül az út közepén, Verbótól s Brezovától is egyenes 
irányban 7—7 kilométernyire fekszik Fajnoráci kisközség. Ezen kis község 
keleti végén, az úttól északra alig 200 méternyire, meglehetős meredek szikla- 
falak emelkednek, amelyekben már távolról látható a barlang nyílása. A szikla- 
falak középső triasz korbeli mészkőből állanak s a ladin-emelethez 
tartoznak. A ladin-emelet, amely a ladinok törzsétől nyerte nevét, különösen 
a déli Alpesekben található, ahol a wettersteini mészkő és dolomit facie- 
sében van nagyon kifejlődve. A Kis-Kárpátokban ezen mészkövet wet - 
terlingi mészkőnek hívják s régebben még krétakorúnak tartották. HAvER, 
OTACHE és Worr wieni geologusok felvételei alapján az 1863. évben az 
1:144,000 méretű, Nagyszombat és Galgócz környékéről szóló geolo- 
giai térképen ezen mészkő még krétakorúnak van lerajzolva. A szóban forgó 
környéken ezen wetterlingi mészkő- és dolomitvonulat Jablonicztól 
északkeleti irányban húzódik s valamivel a barlang felett, a magaslaton túl 
végződik. Tehát a barlang ezen vonulat majdnem északkeleti végén fek- 
szik. Közelben úgy északról, valamint délkeletről az eocémn-képletek települ- 
nek. Maga a barlang, amennyire ismeretes, azonban csakisa világosszürke 
pados elválású középtriasz korú mészkőben van. 
A barlang főbejárata jó nagy, mindenki szabadon beférhet. A főbejárat 
átellenében van egy kisebb fülke, amelynek folytatása azonban nincsen; itt 
csupán repedéseket találunk. Balról két folyosó vehető észre, amelyek össze- 
omlottak, úgy hogy mi van beljebb, azaz, hogy ezen folyosók merre huzód- 
nak, nem tudhatni. Jobbról azonban egy kis nyílás látható. Ezen nyílás meg- 
lehetős szűk, úgy hogy valamivel vastagabb ember hason csúszva sem igen 
férne bele; amint azonban ezen a szűk nyíláson keresztülcsúsztunk, következik 
körülbelül egy nyolc méter hosszú folyosó, amelyen mindenki kiegyenesedve 
végigmehet. Szélessége is egy méter. A folyosó végén ismét egy kis nyílás 
látható, ahonnan százával repülnek elő a denevérek, amelyek ismét egy alatta 
lévő másik aknaszerű lyukban eltünnek. Az aknaszerű szűk mélyedés körül- 
belül 10 méternyire halad lefelé. Elérve ezen aknalyuk fenekét, ismét csak 
egy kis vízszintes lyuk előtt állunk, amelyen keresztül még nehezebben lehet 
jutni. Itt már csak igen vékony dongájú ember csúszhat át. Mögötte követ- 
kezik egy kis fülke, ahol két ember kiegyenesedve egymás mellett szabadon 
elférhet. A fülke fenekén ismét egy lefelé vezető nyílás van, amelyet egy 
hatalmas kőszikla fed; hogy ez hová vezet, nem lehet tudni. Kisebb repe- 
dés az egész barlangban még nagyon sok van. Vízre a barlangban nem 
